钦定古今图书集成/历象汇编/岁功典/第095卷 > 《云南志书》 > 除夕短歌 程可中
## 钦定古今图书集成/历象汇编/岁功典/第095卷 > 《云南志书》 > 除夕短歌 程可中

《蜡月》全晦岁华暮，原烧偷青春微露。突冷连朝待束
薪，床空半夜抖残絮。年年逼除贫泥人，今岁颇得贫
中趣。小庬狺狺吠欲喑，操券都来征逋负。闭门龟缩
坚不出，诳言白石庵中去。东邻贳酒喜盈罂，西家乞
米刚半釜。地炉柮四壁红，绝胜龙涎照银炬。纨裤
膏粱生无分，执鞭未可吾奚慕。蹇我亦非智术疏，自
是君家合豪富。且呼焚鱼煖浊酒，一劝一杯自宽谕。
妻妾牛衣坐两头，两儿膝畔差韶悟。得岁有庆失岁
罚，椒花欲颂粗能句。逾艾明朝老秃翁，视此足验平
生遇。玉梅寒香扑鼻来，大杯停手已无数。